**Magyarország az Árpádok idején**

**A HONFOGLALÓ MAGYARSÁG ÉLETE**

Honfoglalás kori sírok-tárgyi emlékek

Állattenyésztés: szarvasmarha, juh, ló, (kutya)

Lakás: vándorlás és téli szállás

A fejlett kézműipar: tarsolylemezek, íj

Hitvilág: pogányok, táltos

**A KALANDOZÁSOK**

Kalandozó hadjáratok – honfoglalás előtt és után

Fő irányok: Nyugat-Európa, Itália és a Bizánci Birodalom

A magyar győzelmek oka: mozgékonyság

955: az augsburgi vereség – kalandozó hadjáratok vége

A szomszédainkkal való béke érdekében:

* a kalandozó hadjáratok befejezése
* keresztyén vallás felvétele

**A KERESZTYÉN MAGYAR ÁLLAM MEGALAPÍTÁSA**

Keresztyén öröklési rendàIstván a fejedelem

Koppány és más lázadók legyőzése

1000 végén: István királlyá koronázása

Az egyház és a vármegyék megszervezése:

* „tíz falu építsen egy templomot”
* tizedfizetés
* törvények
* ispánok

Imre herceg halálaàKi legyen István örököse?

**ZŰRZAVAROS ÉVTIZEDEK**

Péter és Aba Sámuel harca a magyar trónért

Péter uralma ellen

* pogánylázadások: Vata
* András fellépése

Német támadások – magyar győzelmek

Testvérháború a koronáért András és Béla között

1. **(SZENT) LÁSZLÓ ÉS KÖNYVES KÁLMÁN KIRÁLYSÁGA**

László király: szigorú törvények

* a magántulajdon védelme – az egyház erősítése

Külpolitika:

* kelet felé védekezés (kunok) – délen hódítás (Horvátország)

Könyves Kálmán:

* törvények enyhítése
* Dalmácia meghódítása

**III.BÉLA ÉS II. ANDRÁS KORA**

1. Béla:
2. királyi hivatal és írásbeli ügyintézés (kancellária)
3. gazdag, tekintélyes ország

II.András

* háborúk, belső viszályok
* hatalmas birtokadományok àelégedetlenség
* 1222: Aranybulla – a király hatalmának törvényes korlátozása

**A TATÁRJÁRÁS**

IV.Béla: birtokvisszavételek – kunok betelepítése àellenségeskedés

1241: vereség Muhinál – a király menekülése – tatár pusztítás

**MÁSODIK HONALAPÍTÁS ÉS AZ ÁRPÁD-HÁZ KIHALÁSA**

IV.Béla megváltozott politikája a tatárjárás után

* külföldi telepesek
* sikeres újjáépítés
* megerősödött az ország

Újabb gondok:

* hatalmas főúri birtokok kialakulása
* kiskirályok

1301: az Árpád-ház kihalása

**ÖSSZEFOGLALÁS**

A honfoglalás után a letelepedett magyarok még évtizedekig kalandozó hadjáratokat vezettek nyugat, dél és dél-kelet felé. Több komoly vereség után azonban Géza fejedelem belátta, hogy át kell venni a nyugat-európai államok berendezkedését. Géza áttért a keresztyén vallásra, és fiát – a későbbi Szent István királyt- megkereszteltette. István komoly harcok árán megszilárdította hatalmát. Magyarország belépett a keresztyén királyságok korába. Ezután István megszervezte a magyar egyházat és a vármegyéket. Törvényekkel biztosította a rendet.

         Szent István fia, Imre herceg korán meghalt. Főleg ez okozta, hogy István halála után zűrzavaros évtizedek köszöntöttek Magyarországra. A trónviszályokat kihasználva a német-római császárok megpróbálták meghódítani az országot. Sikertelenül. A rendet Szent László és Könyves Kálmán állította helyre. A magyar állam erejét hódítások is jelezték.  III. Béláról már egész Európában tudták, hogy gazdag, erős ország királya.

         A XIII. század elején a királyi hatalom meggyengült, mert II. András újabb hatalmas királyi birtokokat és várakat adományozott híveinek. Pedig újabb veszedelem leselkedett országunkra: a tatárok támadása. Egyéves pusztítás után a tatárok elhagyták hazánkat. IV. Béla király, a „második honalapító” újjászervezte a megtépázott Magyarországot.

         IV.Béla halála után a király hatalom ismét meggyöngült. Ekkorra néhány földesúri család is óriási földbirtokokat szerzett. A leghatalmasabb földbir-tokosok (bárók) egymás ellen és a király ellen is harcoltak. A legerősebb bárók kiskirályokként uralkodtak.

         1301-ben kihalt az Árpád-ház férfiága. Az ország részekre szakadt.

***FELADATOK***:

1. Mikor kezdődött a honfoglalás?
2. jellemzed a honfoglaló magyarok társadalmát, életmódját!
3. Miért indítottak őseink kalandozó hadjáratokat?
4. Minek köszönhették a kalandozó magyarok katonai sikereiket?
5. Melyek voltak Géza fejedelem legfontosabb intézkedései?
6. Ki volt Koppány?
7. Mikor uralkodott I. (Szent) István? Melyek voltak legfontosabb intézkedései?
8. Milyen harcok gyengítették meg a Magyar Királyságot I. (Szent) István uralkodása után?
9. Mutasd be I. (Szent) László törvényeit!
10. Merre terjesztette ki a Magyar Királyság területét I. (Szent) László és Könyves Kálmán?
11. Miért adta ki II. András az Aranybullát? Mikor történet ez?
12. Mit tudsz Julianus baráttól?
13. Mi történt Muhinál? Mikor volt ez a csata?
14. Milyen intézkedéseket tett IV. Béla a tatárjárás után az ország megerősítése érdekében?
15. Hogyan befolyásolták IV. Béla intézkedési a nemesek helyzetét? (Gondolj arra, hogy többféle nemes létezett!)
16. Miért gyöngült meg a királyi hatalom az utolsó Árpád-házi királyok alatt?
17. mikor „tört le az utolsó aranyágacska”? Mit jelent ez a kifejezés?

***IDŐSZALAG:***

895-900: Honfoglalás

955: augsburgi vereség

972-997:Géza fejedelem

997-1038: I. (Szent) István uralkodása

1000: I. István megkoronázása

1038-1041: Orseolo Péter első uralkodása

1041-1044: Aba Sámuel uralkodása

1044: Péter legyőzi Aba Sámuelt+

1044-1046: Orseolo Péter második uralkodása

1046: Vata pogánylázadása

1046-1060: I. András uralkodása

1051-1052: német támadások

1060-1063: I. Béla uralkodása

1077-1095: I. (Szent) László uralkodása

1095-1116: Könyves Kálmán uralkodása

1172-1196: III. Béla uralkodása

1205-1235: II. András uralkodása

1222: Aranybulla

1235-1270: IV. Béla uralkodása

1241-42: Tatárjárás

1290-1301: III. András uralkodása

1301: Kihal az Árpád-ház

***FOGALOMTÁR***

Gyepű:természetes határ (pl. folyó, hegy)

Ispán: a vármegye vezetője

Trónviszály: a magyar királyi trónért vívott harc, 2 vagy több fél között, akik jogosnak ítélték maguknak a királyi címet.

Pogánylázadás: a kereszténység ellen fellépő, a régi magyar hitvilágot visszaállító csoport lázadása

Kancellária: olyan királyi hivatal, ahol írásban rögzítik az állam törvényeit, a birtokadományozást illetve egyéb bel- és külpolitikai ügyeket.

Aranybulla:aranypecséttel ellátott oklevél, amelyben a király írásban fektet le bizonyos határozatokat.

Szabad királyi városok: olyan településforma, ahol a polgárok maguk választhatták meg vezetőjüket (bíró) ; adót csak a királynak fizettek évente egyszer; pereikben, vitás ügyben a bíró és a tanácsurak döntöttek.

Kiskirályok: olyan gazdag bárók, akik birtokaikon királyként uralkodnak, pénzt veretnek, törvényeket hoznak. Erős várakban élnek. Megtagadják a királyi törvényeket.

***NEVEK:***

Imre herceg: I. István fia

Koppány: lázadó, István testvére

Vazul: István rokona, ő akarta örökölni a trónt, István megvakíttatta

Vata: a pogánylázadás vezetője

Gellért:püspök, a pogánylázadás egyik halottja

Anonymus:III. Béla király jegyzője

Batu kán:tatár vezér

***URALKODÓK TÖRVÉNYEI, INTÉZKEDÉSEI:***

Géza fejedelem (972-997)

* **Géza megkeresztelkedik**
* **fiát, Vajkot (a későbbi I. Istvánt) keresztyén hitben neveltette (Gellért püspök)**
* **papokat, lovagokat hívott az országba**
* **fiának a bajor Gizellát jelöli feleségül**
* **Pannonhalmán megteremti a keresztyén egyház alapjait (Bencés kolostor)**

I.(Szent) István (997-1038):

* **minden tíz falu építsen fel egy templomot**
* **52 vármegyére osztja az országot, élükön az ispánok**
* **püspökségek alapítása**

I.(Szent) László: (1077-1095)

* **lopást halállal bünteti „aki egy tyúk értékénél többet lop, azt akasszák fel”**
* **megtiltja a kóborlást**
* **Székesfehérváron törvénynapokat tartott**
* **a templomból távol maradókat veréssel büntette**
* **a pogány módon élőket büntette**
* **szentté avatásokat rendelt el (1083: I. István, Imre herceg, Gellért püspök)**
* **kunok támadását visszaverte**
* **Horvátország Magyarországhoz csatlakozott**

Könyves Kálmán (1095-1116)

* **enyhített László szigorú törvényin: a lopást testcsonkítással büntette (aki egy szarvasmarha értékénél többet lop)**
* **elrendelte a vám fizetését**
* **az ország nyugalma érdekében megvakíttatta Álmos herceget és fiát a későbbi II. (Vak) Bélát**

II.András (1205-1235)

* **Aranybulla: 1222**
* **Tartalma:**
	1. **a nemeseknek nem kell adót fizetni**
	2. **a nemeseknek csak a külföldi hadjáratokra kell elkísérni a királyt**
	3. **ha ellenség tör az országra, akkor viszont kötelesek fegyvert fogni**
	4. **a nemesek szembefordulhatnak a királlyal, ha az megszegi az ország törvényeit**

IV.Béla (1235-1270)

* **birtokokat adományozott azzal a feltétellel, ha a birtokos kővárat épít rá**
* **szabad királyi városokat hoz létre**
* **külföldről telepeseket hív az országba**
* **visszahívja a kunokat**